Immaculate Corde de Maria

Le Immaculate Corde de Maria es un devotion catholic usate pro referer se al vita interior de le Beate Virgine Maria, su gaudios e tristessas, su virtutes e su perfection e, surtote, su amor purissime pro Deo Patre, su amor maternal pro Jesus e pro le homines..Bainvel, Jean. "Devotion to the Immaculate Heart of Mary". The Catholic Encyclopedia. Vol. 7. Nueva York: Robert Appleton Company, 1910. 20 de diciembre de 2012

Le corde de Maria es mentionate specificamente in le Biblia.Luca 2:19, 51

Iste devotion es mentionate per san Gregorio Taumaturgo, Patre del Ecclesia del seculo III, per Teodoto de Ancira, del seculo V, e per le theologo benedictin Ruperto de Deutz, del seculo XII.

In le seculo XVII, le sacerdote francese san Juan Eudes scribeva le prime obras sur le Corde de Maria. Al medio del seculo XVII ille fundava le Congregation de Jesus e Maria pro religiosos, le Ordine de Nostre Dame del Charitate del Refugio pro religiosas e le Societate del Corde de Maria Admirabile pro laicos.

San Antonio Maria Claret fundava in 1859 le Congregation de Missionarios Filios del Immaculate Corde de Maria in Hispania. Theophilo Verbist fundava in 1862 le Congregation del Immaculate Corde de Maria in Belgica.

In 1917, durante le apparitiones de Fatima, Portugal, le Virgine Maria appariva a tres infantes pastores e les parlava del diffusion del devotion al Immaculate Corde de Maria e del recitation del rosario pro resolver le problemas grave confrontate per le mundo. Illa diceva anque que retornarea pro demandar le consecration de Russia al Immaculate Corde. In 1929, le Virgine retornava a apparer a Lucia dos Santos, un del tres videntes de Fatima, in Tuy, Hispania, e diceva que le tempore habeva arrivate pro que le papa facerea le consecration in union con totes le episcopos del mundo.

Alejandrina de Balazar habeva un serie de revelationes private de Christo, per le quales illa demandava le consecration del mundo al Immaculate Corde de Maria inter 1936 e 1941. Le venerabile Pio XII realisava le consecration con un message de radio transmitite a Fatima le 31 de octobre de 1942, le qual esseva renovate le 8 de decembre de iste mesme anno in le Basilica de San Petro de Roma. Pio XII consecrava le "populos de Russia" al Immaculate Corde in 1952 con un epistola apostolic. Post le attentato contra san Ioannes Paulo II, que appareva esser profetisate per le apparitiones de Fatima, le papa consecrava de novo le mundo al Immaculate Corde le 25 de martio de 1984, in un acto al qual omne episcopos del mundo esseva convocate.

Durante le conflicto in curso, le 25 de martio de 2022, le papa Francisco consecrava Russia e Ucrania al Immaculate Corde de Maria in union con episcopos de tote le mundo pro implorar le fin del guerra.

Categoria:Advocationes marian
Categoria:Mariologia
Categoria:Corde in le cultura
Categoria:Corpore humano in le religione